TARYBOS SPRENDIMAS
2004 m. birželio 21 d.
dėl Europos konvencijos dėl gyvūnų apsaugos tarptautinio vežimo metu pasirašymo (peržiūrėtas)
(2004/544/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač jos 37 straipsnį, kartu su 300 straipsnio 2 dalies pirmos pastraipos pirmu sakiniu,
atsižvelgdama į Komisijos pasiūlymą,
kadangi:
(1)
Komisija Bendrijos vardu derėjosi dėl Europos konvencijos dėl gyvūnų apsaugos tarptautinio vežimo metu.
(2)
Atsižvelgiant į galimą Konvencijos sudarymą vėliau, Europos konvencija dėl gyvūnų apsaugos tarptautinio vežimo metu, kuri yra pateikta pasirašyti nuo 2003 m. lapkričio 5 d., turėtų būti pasirašyta,
NUSPRENDĖ:
Vienintelis straipsnis
Atsižvelgiant į galimą Konvencijos sudarymą vėliau, Tarybos pirmininkas įgaliojamas skirti asmenį (-is), įgaliotą (-us) Europos bendrijos vardu pasirašyti Europos konvenciją dėl gyvūnų apsaugos tarptautinio vežimo metu (1), pridedamą prie šio sprendimo.
Priimta Liuksemburge, 2004 m. birželio 21 d.